### | | | | --- | --- | | | | | --- | | **Byråd** 24. marts 2020 Sagsnr. 710-2020-2827 Dok.nr. 710-2020-110362 Sagsbehandler DPMFHA | | 44.                 Styrelsen for Patientsikkerheds tilsyn i sundhedsplejen - Åbent

###

|  |  |
| --- | --- |
| Tidl. politisk behandling |  |
| Forventet sagsgang | SS-U, ØK, BY |
| Lovgrundlag | Sundhedsloven |

###

**SAGENS INDHOLD**

Byrådet skal i denne sag tage stilling til det tilsyn, som
Styrelsen for Patientsikkerhed (SfP) har udført hos Favrskov Kommunes
sundhedspleje 9. december 2019.

Af tilsynsrapporten fremgår det, at sundhedsplejen er
sundhedsfagligt velorganiseret med gode procedurer og høj grad af systematik.
SfP har alene fundet ”mindre problemer af betydning for patientsikkerheden”.
Det betyder, at sundhedsplejen er placeret i næsthøjeste kategori.

I forbindelse med tilsynsbesøget var der to målepunkter,
som sundhedsplejen ikke opfyldte. Begge målepunkter vedrører den
sundhedsfaglige dokumentation, hvor SfP havde følgende bemærkninger:

·
I seks ud af seks journalgennemgange manglede der en
fyldestgørende beskrivelse af barnets aktuelle og potentielle problemer.

·
I to ud af seks journalgennemgange manglede der evaluering og
opfølgning på den iværksatte sundhedsfaglige indsats.

SfP vurderer, at sundhedsplejen kan rette op på de påpegede
mangler ud fra den rådgivning, der blev givet under tilsynsbesøget.

Tilsynsrapporten og et baggrundsnotat om tilsynsbesøget er
vedlagt som bilag. Der er desuden vedlagt et bilag, som beskriver hvilken
opfølgning, tilsynet har givet anledning til.

**VURDERING**

Social og Sundhed finder det positivt, at der ved tilsynet
ikke er fundet fejl i den sundhedsfaglige behandling af børn og unge.

Social og Sundhed anerkender, at de mangler, der er fundet
under tilsynsbesøget er relevante. Som opfølgning på besøget har sundhedsplejen
indført ny praksis for sundhedsfaglig dokumentation. Social og Sundhed
vurderer, at den nye praksis vil imødekomme tilsynets krav og anbefalinger.

Social og Sundhed bemærker, at det fejlagtigt fremgår af
rapporten fra SfP, at tilsynet er gennemført i ”afdeling Hammel” og at
sundhedsplejen er opdelt i to distrikter. Favrskov Kommunes sundhedspleje er én
afdeling med én fælles leder for alle sundhedsplejersker.

**ØKONOMI**

Sagen har ingen økonomiske konsekvenser.

**INDSTILLING**

Direktøren for Social og Sundhed indstiller til Byrådet:

1.
At tilsynsrapporten fra Styrelsen for
Patientsikkerhed tages til efterretning.

2.
At indsatserne i notatet ”Opfølgning på
tilsynsbesøg” godkendes.

**BESLUTNING**

***Social- og Sundhedsudvalget, 3. marts 2020:***

Fraværende:Ingen

Indstilles godkendt.

***Økonomiudvalget, 17. marts 2020:***

Fraværende:Ingen

Indstilles godkendt.

**Bilag**

|  |  |
| --- | --- |
| Tilsynsrapport - sundhedsplejen | 710-2020-20106 |
| Tilsynsbeskrivelse | 710-2020-20336 |
| Opfølgning på tilsyn | 710-2020-20540 |